Béres Attila
Ballag a költő
		         Révész Tamás rejtőző felvételéhez
Ballag a költő
oly sok a gondja
nyomja a vállát
nyomja de nyomja
Földi halandó
időnek foglya
elmúlás rabja
sorsa goromba
Mi marad egyszer
mi lesz utána
lesz-e öröklét
isten hibája
Agyát ellopja
testét felőrli
arra is lesz gond
emlékét törölni
Muslinca élet
hány emberöltő
mekkora lélek
nem őrzi sírkő							
Bokáig gázol itt
az őszi avarban 
az államgépezetben 
valami zavar van

A fotón háttal láthatjuk a költőt, ahogy az épület felé ballag. Elég távoli felvétel, de a fotóművészt valami megragadhatta benne, hogy lekapta, a költőt pedig versre ihlette a kép.    
A vers utolsó két sora a Hamletre utal.

